Više informacija o uporabi internetske veze

Ovaj softver tvrtke HP upotrebljava internetsku vezu za:
•	ažuriranje softvera i značajki
•	sprječavanje nastanka problema
•	pružanje podrške
•	prikupljanje informacija koje omogućuju HP-u poboljšanje izrade proizvoda 

Podaci preneseni s vašeg računala HP-u upotrebljavat će se za određivanje potrebe ažuriranja i usklađivanje pruženih informacija s načinom na koji upotrebljavate proizvode tvrtke HP. 

Neki će se podaci možda iskoristiti u anonimnom i/ili skupnom obliku kako bi se HP-u omogućilo da poboljša kvalitetu svojih proizvoda i usluga. Ovi će podaci možda biti preneseni u HP-ovu jedinicu koja se može nalaziti u nekoj drugoj državi/regiji.

Vaša IP adresa može se uporabiti za određivanje opće lokacije (npr. grada) i informacija o poslovanju, nakon čega se odbacuje.

HP-ove softverske aplikacije koje se povezuju putem Interneta

Imajte na umu da neke od sljedećih softverskih aplikacija nisu priložene svim proizvodima. 

Registracija proizvoda tvrtke HP
Sukladno zadanim postavkama, Registracija proizvoda tvrtke HP automatski započinje po završetku instalacije softvera. Softver se povezuje s registracijom na mreži i automatski unosi sljedeće informacije za odgovarajući HP-ov proizvod kako bi se omogućio jednostavniji postupak registracije proizvoda:
•	broj/naziv/serija modela proizvoda
•	serijski broj
•	računalni operacijski sustav
•	jezik operacijskog sustava i postavke za državu/regiju
•	šifra za servisiranje proizvoda

Kako biste spriječili pokretanje Registracije proizvoda tvrtke HP i povezivanje navedene aplikacije na Internet, odznačite „Registriraj ovaj proizvod kod HP-a” po završetku instalacije softvera.

HP ažuriranje
Zastarjeli softver ponekad može ometati instalaciju ili rad proizvoda. HP ažuriranje redovito provjerava postoje li softverska ažuriranja i pruža vam informacije o novom softveru čim postane dostupan. Također omogućuje trenutačno preuzimanje i automatsku instalaciju. HP ažuriranje omogućuje uporabu najnovije inačice HP-ovog softvera na vašem računalu i HP-ovom pisaču. Ova stavka nije dostupna za sve operacijske sustave.

Česta pitanja o HP ažuriranju

Zašto su ažuriranja važna?
Zastarjeli softver ponekad može ometati instalaciju ili rad proizvoda. Uporaba trenutačne inačice HP-ovog softvera može spriječiti nastanak problema ili vam pomoći pronaći rješenje ako se ipak pojave, rješenja kao što su vodiči i dokumenti za pružanje podrške. 

Koji se podaci prenose tijekom automatske provjere novih ažuriranja?
HP ažuriranje prikuplja i dijeli sljedeće informacije:	
•	naziv operacijskog sustava	
•	postavke države/regije	
•	jezične postavke	
•	popis povezanih HP-ovih pisača	
•	popis povezanih HP-ovih USB-uređaja	
•	popis povezanih HP-ovih uređaja za prijenos slike	
•	broj pokrenutih preuzimanja i uspješnih instalacija HP-ovog softvera

Kako bi poboljšala program HP ažuriranja, aplikacija HP ažuriranje također prikuplja datoteke zapisnika stvorene tijekom preuzimanja i instalacija HP-ovog softvera. Navedene informacije upotrebljavaju se za poboljšanje uspješnosti budućih ažuriranja. Korisnici mogu pregledati informacije u datotekama zapisnika i potvrditi prijenos. Navedeni podaci prikupljaju se anonimno. HP ažuriranje ne prilaže jedinstvene identifikacijske oznake anonimnim korisničkim podacima.

Je li postupak preuzimanja i instalacije ažuriranja automatiziran?
Nakon što dopustite provjeravanje za nova ažuriranja, određena mala kritična ažuriranja mogu se preuzimati i instalirati bez dodatne obavijesti, ali to se odnosi samo na ažuriranja potrebna za ispravan rad trenutno instaliranog softvera. U većini slučajeva bit ćete obaviješteni o dostupnosti ažuriranja i moći ćete odabrati koji softver želite preuzeti i instalirati.

Koliko često softver provjerava postoje li ažuriranja?
Sukladno zadanim postavkama, HP ažuriranje provjerava postoje li nova ažuriranja jedanput tjedno. Međutim, učestalost provjere možete promijeniti odabirom HP ažuriranja u izborniku Start.

Koliko navedena ažuriranja koštaju?
HP ne naplaćuje ažuriranja HP-ovog softvera. Međutim, vaše računalo mora biti povezano na Internet kako bi HP ažuriranje pronašlo i preuzelo ažuriranja HP-ovog softvera. Trošak internetske veze ovisi o vašem pružatelju internetskih usluga (ISP-u). Preuzimanje HP-ovog softvera ne stvara trošak veći od bilo koje druge internetske aktivnosti kao što je čitanje e-pošte ili pregledavanje internetskih stranica.

Na koji način HP štiti moju privatnost?
HP ažuriranje ne prikuplja vaše ime, adresu ili adresu e-pošte. IP adresa vašeg računala upotrebljava se samo za uspostavljanje sigurne veze na Internet. HP ažuriranje ne stvara jedinstvene identifikacijske oznake koje bi se mogle uporabiti za identificiranje vas ili vašeg računala.

HP-ov program korisničkog sudjelovanja / Program poboljšanja HP-ovih proizvoda
Pristankom na instalaciju softvera za HP-ov program korisničkog sudjelovanja / Program poboljšanja HP-ovih proizvoda, dobit ćete priliku u budućnosti da sudjelujete u HP-ovom programu korisničkog sudjelovanja / Programu poboljšanja HP-ovih proizvoda. Ovaj je program dobrovoljan. Ako pristanete na sudjelovanje, zatražit će se dodatne informacije od vas nakon instalacije. Ova stavka nije dostupna za sve operacijske sustave.

Ako pristanete na sudjelovanje, softver se može povremeno spojiti na HP preko Interneta i prenijeti sljedeće vrste podataka (uz vaše dopuštenje):  
•	informacije o računalnom sustavu, kao što su operacijski sustav, količina memorije, država/regija, jezik i IP adresa
•	informacije o HP-ovim proizvodima, kao što su model proizvoda i serijski broj
•	informacije o tome na koji način koristite HP-ov proizvod, kao što su broj ispisanih stranica, način ispisa, medij, marka tinte ili tonera i vrste ispisanih datoteka
•	informacije o administraciji proizvoda koje ste podesili u pisaču kao što su naziv i podaci za kontaktiranje administratora
•	dodatne tehničke informacije koje variraju ovisno o proizvodu

Prikupljene informacije anonimne su i upotrebljavaju se u agregatnom obliku. Prijenos bi trebao imati zanemariv učinak na obrađivanje i brzinu veze. HP može upotrebljavati te informacije za izradu boljih proizvoda.

HP Connected
Na vašoj radnoj površini možda će se pojaviti ikona („prečac“) s vezom na HP Connected (možda nije dostupno ili instalirano za neke pisače tvrtke HP). Ako imate pisač koji je povezan na Internet i podržava web-usluge ePrint tvrtke HP, HP Connected omogućuje vam uvid u stanje pisača, dodavanje i uklanjanje aplikacije pisača i upravljanje postavkama usluge ePrint i poviješću zadataka u bilo kojem internetskom pregledniku, kod kuće ili u pokretu.
 
Kad pristupate aplikaciji HP Connected na mreži, s vašeg će se računala možda poslati sljedeći podaci kako bi se poboljšalo vaše ukupno iskustvo i automatski dodali podaci za vaše postavke:
•	opća lokacija (trenutačna postavka računala)
•	jezik (trenutačna postavka računala)
•	broj modela pisača 

Ikonu („prečac“) HP Connected možete ukloniti s radne površine tako da je povučete u „Koš za smeće“ na radnoj površini ili kliknete na nju desnom tipkom miša i odaberete „Izbriši“. 

Izvješće o instalaciji

Tvrtki HP možda će biti poslano izvješće o instalaciji ako je ta opcija odabrana.  Slanjem izvješća o instalaciji pomažete HP-u da dodatno poboljša instalacije pisača.  Izvješće će sadržavati anonimne podatke o trenutačnoj instalaciji i poslat će se HP-u s pomoću internetske veze.  Izvješće o instalaciji sadržavat će sljedeće podatke:
- Informacije o sustavu (primjer: operacijski sustav, inačica).
- Podaci o proizvodu (primjer: model proizvoda, opcije ili konfiguracije proizvoda).
- Odabrane instalacijske postavke (primjer: odabrana veza, odabir softvera).
- Vrijeme instalacije.
- Poruke o greškama tijekom instalacije.